《得邻几书》
宋代·刘敞

君乘使者车，我为列郡守。地理秦与越，天文井兼斗。

梦寐且不通，言笑安得同。忽传咫尺书，远愧西南风。

衰老容貌迁，忧患志气落。闻君白纷如，我亦不如昨。

舍书计离别，忽忽三四年。一日成九秋，此语犹信然。

天地大逆旅，外物不可必。出处多舛驰，相逢定何日。

尚禽晚且游，沮溺长耦耕。此意虽未合，且当勤寄声。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。